Բուենոս Այրեսի ստուգատեսում մեր երկիրը կներկայացնեն յոթ մարզաձևերի պատվիրակներ. Ծանրամարտ՝ Կարեն Մարգարյան (77 կգ) և Լիանա Գյուրջյան (+63 կգ), հունահռոմեական ըմբշամարտ ` Սահակ Հովհաննիսյան (60 կգ), հրաձգություն` Հայկ Բաբայան (ատրճանակ), թաեքվոնդո` Անդրանիկ Խաչատրյան (73 կգ), լող` Արթուր Բարսեղյան (ազատ ոճ 50 մ,100 մ և բատերֆլայ 50 մ), գեղարվեստական մարմնամարզություն` Յուլիա Վոդոպյանովա և ձյուդո` Յուրի Իսրայելյան (55 կգ): Պատանեկան Օլիմպիական խաղերը կկայանան հոկտեմբերից 6-18-ը: Ընդհանուր հաշվով խաղերում հայտավորված 206 երկրներից 15-18 տարեկան 3926 մասնակիցներ 32 մարզաձևում կվիճարկեն խաղարկվող մեդալները: Մրցումների ընթացքին կհետևեն նաև տարբեր պետությունների 1950 պաշտոնյաներ: